Γ.Σ. Ίκαρος Καλλιθέας

Ο Γυμναστικός Σύλλογος Ίκαρος Καλλιθέας ήταν ελληνικό αθλητικό σωματείο που δραστηριοποιούταν την περιοχή της Καλλιθέας στην Αθήνα. Χρησιμοποιούσε ως έδρα το Κλειστό Γυμναστήριο Καλλιθέας «Έσπερος», χωρητικότητας 800 θεατών.Κλειστό Γυμναστήριο Εσπέρου , πληροφορίες στον ιστότοπο Gipeda.gr. Διατηρούσε τμήματα καλαθοσφαίρισης για αθλήτριες όλων των ηλικιακών ομάδων, οι οποίες αγωνίζονταν με χρώματα το κίτρινο και το σκούρο μπλε. Επίσημο έτος ίδρυσής του ήταν το 2012, ωστόσο αποτελούσε την ιστορική συνέχεια προγενέστερων συλλόγων με πολλά χρόνια παρουσίας στην κορυφαία κατηγορία των γυναικείων πρωταθλημάτων, αλλά και με διακρίσεις προερχόμενες από τα νεανικά τους τμήματα. Το καλοκαίρι του 2017 απορροφήθηκε από το Γ.Σ. Εσπερίδες Καλλιθέας.«Νέα εποχή: Γ.Σ. Εσπερίδες Καλλιθέας και επίσημα», ανάρτηση στον επίσημο ιστότοπο του συλλόγου, Μάιος 2017.

 Ιστορική αναδρομή 
 Ίδρυση 

Ο Ίκαρος Καλλιθέας αποτελεί ουσιαστικά τη συνέχεια δύο επιτυχημένων ομάδων, του Α.Ν.Ο. Γλυφάδας και των Εσπερίδων Καλλιθέας.

Τον Ιούνιο του 2012 ανακοινώθηκε η μετονομασία-προσχώρηση των Εσπερίδων στο σύλλογο ανδρικής καλαθοσφαίρισης του δήμου τους, A.E. Ικάρου Καλλιθέας.«Οι Εσπερίδες διατηρούν την αυτονομία τους», άρθρο στον ιστότοπο Gazzetta.gr, 8 Οκτωβρίου 2012.«Οι Εσπερίδες είναι η ιστορία του γυναικείου μπάσκετ», άρθρο στον ιστότοπο του NovaΣΠΟΡ FM, 8 Οκτωβρίου 2012. Ο νέος σύλλογος εξακολούθησε να έχει αντικείμενο αποκλειστικά τη γυναικεία καλαθοσφαίριση, με το βασικό πυρήνα της διοίκησης να παραμένει ίδιος. Ο Ίκαρος αντικατέστησε τις Εσπερίδες στην Α1 Εθνική, εφόσον η υπόστασή του δεν άλλαξε ουσιαστικά.«Από Εσπερίδες… Ίκαρος», άρθρο στον ιστότοπο του NovaΣΠΟΡ FM, 13 Ιουνίου 2012.

Σημειώνεται πως σύλλογος δεν έχει σχέση με τον προϋπάρχοντα ποδοσφαιρικό σύλλογο "Π.Σ. Ίκαρος Καλλιθέας", που έχει έδρα τις Τζιτζιφιές, έτος ίδρυσης το 1983 και αγωνίζεται στην Ε.Π.Σ. Πειραιώς.

 Πορεία στην Α1 Εθνική (2012-2014) 
Την αγωνιστική περίοδο 2012-13 ο Ίκαρος έλαβε μέρος στο Πρωτάθλημα Α1 Εθνικής Κατηγορίας Γυναικών, από κοινού με 11 ακόμη συλλόγους.«Αποτελέσματα Α1: Πράσινο πλεονέκτημα και στα πλέι οφ, 50άρα η Έρβινγκ!», άρθρο στον ιστότοπο WePlayBall.gr, 24 Μαρτίου 2013. Μετά την ολοκλήρωση της Κανονικής Περιόδου βρέθηκε στην 5η θέση του βαθμολογικού πίνακα, έχοντας συλλέξει 13 νίκες και 9 ήττες. Ακολούθως, βάσει της προκήρυξης της χρονιάς, οι σύλλογοι που κατέλαβαν τις θέσεις 5 έως 10 ενεπλάκησαν σε διαδικασία Play-Outs. Ο Ίκαρος διασταυρώθηκε με το 10ο Ολυμπιακό Βόλου έχοντας πλεονέκτημα έδρας. Η παραμονή θα κρινόταν στις τρεις νίκες, με τις ομάδες να μεταφέρουν τα αποτελέσματα και της Κανονικής Περιόδου. Ο σύλλογος της Καλλιθέας μετρούσε ήδη δύο νίκες (55-73 εκτός, 82–67 εντός) και πέτυχε άμεσα την τρίτη, επικρατώντας εντός εδράς με σκορ 70–62.«Σώθηκε ο Ίκαρος, προβάδισμα παραμονής Άρης και Κρόνος» , άρθρο στον ιστότοπο PameSports.gr, 7 Απριλίου 2013.«Παραμονή ο Ίκαρος, προβάδισμα ο Κρόνος», άρθρο στον ιστότοπο Gazzetta.gr, 7 Απριλίου 2013. Με τον τρόπο αυτό εξασφάλισε την παραμονή του, τερματίζοντας οριστικά στην 5η θέση. Στη διοργάνωση του Κυπέλλου Ελλάδος, ο Ίκαρος εντάχθηκε απευθείας στη Β' Φάση όπου και ξεπέρασε επιτυχώς το εμπόδιο του Α.Ο. Ελληνικού με σκορ 60-63 στην παράταση (56-56 κ.α.).«Αποτελέσματα Κυπέλλου Ελλάδος», άρθρο στον ιστότοπο BasketBlog.gr, 30 Σεπτέμβρίου 2012. Η πορεία του σταμάτησε στη «Φάση των 8» κατόπιν ήττας με σκορ 63-38 από την ομάδα του Π.Α.Ο.Κ.«Στους "8" ΠΑΟ, ΠΑΟΚ, Αθηναϊκός και Πρωτέας», άρθρο στον ιστότοπο BasketNet.gr, 22 Δεκεμβρίου 2012.«Αποτελέσματα Κυπέλλου: Εύκολα στο φάιναλ φορ Παναθηναϊκός και ΠΑΟΚ, μεγάλη πρόκριση Πρωτέα!», άρθρο στον ιστότοπο WePlayBall.gr, 22 Δεκεμβρίου 2012. Παραγωγικότερη σκόρερ της ομάδας τη χρονιά αυτή, αλλά και M.V.P. του Πρωταθλήματος,«Στην Πολωνία η Τζασμίν Ερβινγκ», άρθρο στον ιστότοπο Tsiotras.blogspot.gr, 11 Αυγούστου 2013. αναδείχθηκε η Αμερικανίδα σέντερ Τζασμίν Ερβινγκ που σημείωσε 453 πόντους σε 22 αγώνες (20,59 μ.ό.).«Ikaros Kallitheas: Total Stats Regular Season 2012-2013», πληροφορίες στον ιστότοπο (Galanis) Sportsdata.gr. Η παίκτρια βρέθηκε επίσης στην κορυφή του στατιστικού πίνακα των αθλητριών με τους περισσότερους πόντους, τα περισσότερα ριμπάουντ και τα περισσότερα κοψίματα του Πρωταθλήματος.	

Την επόμενη χρονιά, 2013-14, οι ομάδες του Πρωταθλήματος μειώθηκαν σε 10, ενώ αυξήθηκε σημαντικά η πολυπλοκότητα της διεξαγωγής των αγώνων.«Βαθμολογία και Πρόγραμμα Α1 Εθνικής Κατηγορίας Γυναικών 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Από την Κανονική Περίοδο οι έξι πρώτες ομάδες θα συμμετείχαν σε διαδικασία Play-Offs και οι επόμενες τέσσερις σε διαδικασία Play-Outs. Ο Ίκαρος βρέθηκε σε κακή αγωνιστική κατάσταση, σημειώνοντας μόνο 3 νίκες σε 18 αγώνες. Κατά συνέπεια βρέθηκε στη 10η και τελευταία θέση της βαθμολογικής κατάταξης μετά την ολοκλήρωση της Κανονικής Περιόδου. Πρώτη σκόρερ της ομάδας αναδείχθηκε η Ελληνίδα Σοφία Κυριακοπούλου που συγκέντρωσε 252 πόντους σε 18 αγώνες (14 κατά μ.ό.).«Ikaros Kallitheas: Total Stats Regular Season 2013-2014», πληροφορίες στον ιστότοπο (Galanis) Sportsdata.gr. Η Βουλγάρα καλαθοσφαιρίστρια του συλλόγου Λίντια Μίλκοβα αποτέλεσε την παίκτρια με τη μεγαλύτερη ευστοχία στα δίποντα ανάμεσα σε όλες τις συμμετέχουσες στην Α1 Εθνική για την κανονική περίοδο (63%, 63/100).«Πρώτη σκόρερ στην κανονική περίοδο η Ρασίντ, πρώτη στην αξιολόγηση η Μέλνικα!», άρθρο στον ιστότοπο WePlayBall.gr, 13 Μαρτίου 2014. Το Φεβρουάριο του 2014 ο Γιώργος Ρουμπελάκης αντικατέστησε το Γιώργο Λειβάδη στην τεχνική ηγεσία της ομάδας.«Ίκαρος: Ανέλαβε ο Ρουμπέλακης», άρθρο στον ιστότοπο BasketWorld, 4 Φεβρουαρίου 2014.

Στη διαδικασία των Play-Outs ο Ίκαρος βρέθηκε με μειονέκτημα έδρας αντιμέτωπος τον - 7ο στην Κανονική Περίοδο - Άρη Θεσσαλονίκης. Νικήτρια αναδείχθηκε η ομάδα εκείνη που πρώτη πέτυχε τρεις νίκες επί της αντιπάλου της στους μεταξύ τους αγώνες, μεταφέροντας τα αποτελέσματα της κανονικής περιόδου. Ο Άρης είχε ήδη δύο νίκες από την κανονική περίοδο επί του Ικάρου Καλλιθέας (67-71 εκτός, 66-57 εντός) και χρειαζόταν μόλις μία ακόμη για να τις κάνει τρεις. Εν τέλει, σε μια μελανή στιγμή της ιστορίας του, ο Ίκαρος οικειοθελώς δεν μετέβη στη Θεσσαλονίκη με αποτέλεσμα να γνωρίσει τον υποβιβασμό στην Α2 Εθνική άνευ αγώνος.«Στην Α2 ο Ίκαρος, δεν κατεβαίνει οριστικά στα πλέι άουτ!», άρθρο στον ιστότοπο WePlayBall.gr,  20 Μαρτίου 2014.«Πέταξε λευκή πετσέτα», άρθρο στον ιστότοπο EBasket.gr, 20 Μαρτίου 2014.«Σώθηκε ο Αρης, έπεσε ο Ικαρος!» , άρθρο στον ιστότοπο SuperBasket.gr, 20 Μαρτίου 2014.«Ο Άρης πήρε νίκη και παραμονή στα χαρτιά!», άρθρο στον ιστότοπο του ΣΠΟΡ FM, 20 Μαρτίου 2014.

Παρά την αποτυχία του στο Πρωτάθλημα, στο θεσμό του Κυπέλλου Ελλάδος η ομάδα του Ρουμπελάκη πήγε καλύτερα. Ξεκινώντας στη Β' Φάση, υποχρέωσε σε ήττα τον Ολυμπιακό Βόλου με σκορ 41-64 εκτός έδρας.«Νοκ-άουτ ο Αθηναϊκός», άρθρο στον ιστότοπο του ΣΠΟΡ FM, 6 Οκτωβρίου 2013. Στη «Φάση των 8» απέκλεισε την Τερψιθέα Γλυφάδας με σκορ 52-66 «Παναθηναϊκός, Ίκαρος, Ελληνικό στο φάιναλ φορ!» , άρθρο στον ιστότοπο PameSports.gr, 22 Δεκεμβρίου 2013. λαμβάνοντας το δικαίωμα συμμετοχής στο Final-4 που διεξήχθη στις 15 και 16 Μαρτίου του 2014 στην Κω. Στον Ημιτελικό ηττήθηκε από τη μετέπειτα τροπαιούχο Ένωση Σουρμένων-Ελληνικού με σκορ 80-43.«Ίκαρος Καλλιθέας-Ελληνικό 43-80», άρθρο στον ιστότοπο Sport24.gr, 15 Μαρτίου 2014.«Ελληνικό - Παναθηναϊκός ο τελικός του 19ου Κυπέλλου Ελλάδος Γυναικών», άρθρο στον ιστότοπο Gazzetta.gr, 15 Μαρτίου 2014. Στο Μικρό Τελικό γνώρισε νέα ήττα με σκορ 70-39 από τον «οικοδεσπότη» Ιπποκράτη Κω, καταλαμβάνοντας τυπικά την 4η θέση.«Ιπποκράτης Κω-Ίκαρος Καλλιθέας 70-39» , άρθρο στον ιστότοπο Sports24.gr, 16 Μαρτίου 2014.

 Προσπάθεια ανάκαμψης στην Α2 Εθνική (2014-σήμερα) 
Την αγωνιστική περίοδο 2014-15 η ομάδα της Καλλιθέας δήλωσε συμμετοχή στο Πρωτάθλημα της Α2 Εθνικής Κατηγορίας επιχειρώντας να επιστρέψει στις επιτυχίες.«Βαθμολογία και Πρόγραμμα Α2 Εθνικής Κατηγορίας Γυναικών (Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Εντάχθηκε στον Όμιλο Νότου τον οποίο συνέθεσαν 12 ομάδες συνολικά. Στον πάγκο της ομάδας αρχικά επρόκειτο να καθίσει ο Σταύρος Νανάκος, ωστόσο τελικά ανέλαβε εκ νέου ο Ρουμπελάκης.«Στον Ίκαρο ο Νανάκος», άρθρο στον ιστότοπο PameSports.gr, 27 Ιουνίου 2014.«Στον Ικαρο ο Ρουμπελάκης» , άρθρο στον ιστότοπο SuperBasket.gr, 14 Αυγούστου 2014. Ο απολογισμός της χρονιάς για τον Ίκαρο ήταν 11 νίκες και 11 ήττες. Στον τελικό βαθμολογικό πίνακα βρέθηκε στην 7η θέση, εξασφαλίζοντας την παραμονή του χωρίς περιπέτειες. Η αθλήτρια του Ικάρου, Βάσω Δασκαλοπούλου, αναδείχθηκε κορυφαία σκόρερ τόσο για την ομάδα, όσο και για τον Όμιλο Νότου γενικότερα (435 πόντοι).«Οι τελικές σκόρερ της Α2» , άρθρο στον ιστότοπο SportsHero.gr, Απρίλιος 2015. Σε ό,τι αφορά το Κύπελλο Ελλάδος, ο Ίκαρος αγωνίστηκε μόνο στην πρεμιέρα (με αρκετές νεανίδες) όπου και υπέστη ήττα από τον Πανιώνιο με σκορ 72-45.«Τα αποτελέσματα στο Νότο» , άρθρο στον ιστότοπο WomenSports.gr, 14 Σεπτεμβρίου 2014.

Την επόμενη χρονιά, 2015-16, η ομάδα βρέθηκε ξανά στο Πρωτάθλημα του Νότου το οποίο διοργανώθηκε αυτή τη φορά με 11 συμμετέχοντες.«Βαθμολογία και Πρόγραμμα Α2 Εθνικής Κατηγορίας Γυναικών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Μετά την ολοκλήρωση των αγωνιστικών του υποχρεώσεων, ο Ίκαρος βρέθηκε στην 6η θέση του βαθμολογικού πίνακα, έχοντας συγκεντρώσει 11 νίκες και 9 ήττες. Ισοβάθμισε με το Παλαιό Φάληρο, ωστόσο βάσει των μεταξύ τους αποτελεσμάτων τοποθετήθηκε μία θέση χαμηλότερα. Για το θεσμό του Κυπέλλου η ομάδα αγωνίστηκε τρεις φορές τη χρονιά αυτή. Στην πρεμιέρα υποχρέωσε σε ήττα τον Έσπερο Παναγίας Αλεξιώτισσας με σκορ 65-41,«Πέρασε και ο Ίκαρος Καλλιθέας» , άρθρο στον ιστότοπο SuperBasket.gr, 22 Σεπτεμβρίου 2015. ενώ στην επόμενη αγωνιστική της Α' Φάσης νίκησε και το Φάρο Κερατσινίου με σκορ 68-52.«Αποτελέσματα Κυπέλλου Ελλάδας: Επιβλητικά διπλά για Σπόρτιγκ, Πυλαία και Αγία!», άρθρο στον ιστότοπο WePlayBall.gr, 28 Σεπτεμβρίου 2015. Εν τέλει, ηττήθηκε στη «Φάση των 16» από τον Παναθηναϊκό με σκορ 38-74.«Ίκαρος - Παναθηναϊκός 38-74», άρθρο στον ιστότοπο Sdna.gr, 4 Οκτωβρίου 2015.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2012-13 1Α1 Εθνική 5 Play-Outs 13-9 - 1-0 Τζασμίν Ερβινγκ  Φάση των 8 2-  -  -2013-14 1Α1 Εθνική 10 Play-Outs 3-15 - αποσ Σοφία Κυριακοπούλου Μικρός Τελικός 4-  -  -2014-15 2Α2 Εθνική 7 - 11-11 - - Βάσω Δασκαλοπούλου 1η - Α' Φάσης 1-  -  -2015-16 2Α2 Εθνική 6 - 11-9 - - ? Φάση των 16 3-  -  -2016-17 2Α2 Εθνική 2 Μπαράζ 15-5 1-0 - Σίσυ Ευμορφοπούλου 3η - Α' Φάσης 2-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Ειρήνη Αθανασίου  Δήμητρα Γιαννακοπούλου  Βάσω Δασκαλοπούλου  Κατερίνα Δελή  Σίσυ Ευμορφοπούλου  Ρούλα Καλογήρου  Ευγενία Κολλάτου  Σοφία Κυριακοπούλου  Χριστίνα Λίτσι  Ευγενία Λουκάτου  Βάσω Παπαϊωάννου  Άννα Ρουμπελάκη  Θεώνη ΤζεγιαννάκηΕθνΟνοματεπώνυμο  Τζασμίν Ερβινγκ  Χέιλι Ντάναμ  Λίντια Μίλκοβα  Τατιάνα Ζότοβα

+ΠροπονητέςΕθνΟνοματεπώνυμοΘητεία  Γιώργος Λειβάδης  2012 - Φεβρ 2014  Γιώργος Ρουμπελάκης  Φεβρ 2014 - Ιουν 2014  Σταύρος Νανάκος  Ιουν 2014 - Αυγ 2014  Γιώργος Ρουμπελάκης  Αυγ 2014 - σήμερα
<div style="clear: both">

 Έμβλημα 
Το σήμα της ομάδας αποτελεί παραλλαγή εκείνου του ανδρικού τμήματος.

 Αγωνιστική περίοδος 2016-2017
Κατά την αγωνιστική περίοδο 2016-17, ο Γ.Σ. Ίκαρος Καλλιθέας έλαβε μέρος στο Πρωτάθλημα της Α2 Εθνικής Κατηγορίας Γυναικών που διοργάνωσε η Ελληνική Ομοσπονδία Καλαθοσφαίρισης και ειδικότερα στον Όμιλο Νότου.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ολοκλήρωσε τις αγωνιστικές του υποχρεώσεις στη 2η θέση του βαθμολογικού πίνακα, έχοντας συγκεντρώσει 15 νίκες και 5 ήττες. Παρατηρήθηκε ισοβαθμία μεταξύ του Ικάρου και του Σπόρτιγκ, ωστόσο ο πρώτος τοποθετήθηκε υψηλότερα βάσει των μεταξύ τους αποτελεσμάτων.«Ο Φάρος Κερατσινίου και ο Ολυμπιακός Βόλου στην Α1 Γυναικών» , άρθρο στον ιστότοπο Sport24.gr, 2 Απριλίου 2017. Κορυφαία σκόρερ της ομάδας αναδείχθηκε η αθλήτρια Σίσυ Ευμορφοπούλου (221 πόντοι).«Νικήτρια η Κουτσουνούρη στην… Ολύμπια - Τιτανομαχία στις σκόρερ της Α2 γυναικών του Βορρά με διαφορά... στήθους - Πρώτη στα τρίποντα με ρεκόρ η Ταντουρόφσκα - Πάρτι η Κεχαγια στο Νότο - «Εκαψε τελικά το σπαθί» η Καμμένου», άρθρο στον ιστότοπο Tsiotras.blogspot.gr, 11 Απριλίου 2017. Στη συνέχεια ο Ίκαρος διεκδίκησε στο Βόλο την άνοδο στην Α1 Εθνική απέναντι στον Ηρακλή Θεσσαλονίκης, ο οποίος είχε καταταγεί 2ος στον Όμιλο Βορρά.«Ανέβηκαν στην Α1 οι Εσπερίδες 60-50 τον Ηρακλή!» , άρθρο στον ιστότοπο SportsHero.gr, 23 Απριλίου 2017.«Ολική επαναφορά και… στην Α1 Γυναικών ο Ίκαρος!», άρθρο στον ιστότοπο SuperBasket.gr, 23 Απριλίου 2017. Πετυχαίνοντας τη νίκη με σκορ 50-60 πέτυχε το μεγάλο στόχο της επιστροφής στην κορυφαία κατηγορία.

Στο θεσμό του Κυπέλλου Ελλάδος ο Ίκαρος νίκησε στην πρεμιέρα εκτός έδρας το Σπόρτιγκ με σκορ 48-55.«Πέρασαν Καλλιθέα, Πετρούπολη από Πατήσια, Ηλιούπολη» , άρθρο στον ιστότοπο SportsHero.gr, 18 Σεπτεμβρίου 2016.«Μεγάλες προκρίσεις για Ίκαρο και Άρη Πετρούπολης», άρθρο στον ιστότοπο WomenBasket.gr, 18 Σεπτεμβρίου 2016. Στη 2η Αγωνιστική της Α' Φάσης δεν αγωνίστηκε, ωστόσο στην 3η Αγωνιστική αντιμετώπισε το Φάρο Κερατσινίου. Γνωρίζοντας την ήττα εκτός έδρας με σκορ 45-38, αποκλείστηκε από τη συνέχεια της διοργάνωσης.«Στους "16" ο Φάρος νίκησε στο Κερατσίνι τον Ίκαρο 45-38» , άρθρο στον ιστότοπο SportsHero.gr, 2 Οκτωβρίου 2016.«Κύπελλο Ελλάδας: Στους «16» Ηρακλής, Πυλαία, Φάρος και Ελευθερία!» , άρθρο στον ιστότοπο Woman2Woman.gr, 3 Οκτωβρίου 2016.

Έδρα του Ικάρου Καλλιθέας ήταν το Κλειστό Γυμναστήριο «Έσπερος», χωρητικότητας 800 θεατών. Πρόεδρος του διοικητικού συμβουλίου ήταν ο Γιώργος Μαργωμένος και υπεύθυνος του τμήματος ήταν ο Γιώργος Καπάνταης. Καθήκοντα πρώτου προπονητή διατηρούσε από τον Αύγουστο του 2014 ο Γιώργος Ρουμπελάκης με άμεσους συνεργάτες το Θανάση Παναγιωτόπουλο και τον Παναγιώτη Χατζηαυγουστίδη.«Ανακοινώθηκε από Ίκαρο Καλλιθέας ο Παναγιωτόπουλος, ανανέωση με Ρουμπελάκη» , άρθρο στον ιστότοπο SuperBasket.gr, 11 Μαΐου 2016. Το ρόστερ του Ικάρου Καλλιθέας για την περίοδο 2016-17 συνέθεσαν οι παρακάτω αθλήτριες:

  Γ.Σ. Ίκαρος Καλλιθέας - Roster 2016-17
 Αρ. Εθν. Όνοματεπώνυμο Θέση Γέννηση Ύψος   Γιγουρτάκη, Νίκη        Ευμορφοπούλου, Σίσυ 4  1986  181 cm   Ζαχαράκη, Ευηλία 4  1993  184 cm   Ζότοβα, Τατιάνα 5 1970  196 cm   Κορδαλή, Βάλια       Λίτσι, Χριστίνα 3-4 1996  180 cm   Μόκα, Μάγδα       Παναγιωτοπούλου, Νάνσυ 5   188 cm   Παπαθεοδώρου, Όλγα       Πολίτη, Κατερίνα 4-5 1998  187 cm   Ρουμπελάκη, Άννα 1-2      Σταυροπούλου, Μαρία       Στεφάνου, Άννα-Μαρία 1-2 1995     Στεφάτου, Ευαγγελία 1       Τζουνοπούλου        Τσαφαρά, Ίριδα 1-2   
 Προπονητής: Γιώργος Ρουμπελάκης   Ενημέρωση: 20 Φεβρουαρίου 2017

 Τμήματα υποδομών 
Την αγωνιστική περίοδο 2012-13, με προπονητή το Νίκο Κόμη, ο Ίκαρος κατέκτησε το Πρωτάθλημα Κορασίδων Νότιας Αττικής. Στην πορεία του προς τον τίτλο διασταυρώθηκε με το Διογένη Πειραιά στους Προημιτελικούς (73-22 νίκη εντός, 18-75 νίκη εκτός), με το Φάρο Κερατσινίου στους Ημιτελικούς (67-39 νίκη εντός, 43-60 νίκη εκτός) «Αποτελέσματα Πλέι Οφ Κορασίδων ΕΣΚΑΝΑ: Πήραν προβάδισμα οι γηπεδούχοι!», άρθρο στον ιστότοπο WePlayBall.gr, 9 Απριλίου 2013.«Κορασίδες για τις θέσεις 3 και 4», ανάρτηση στο επίσημο ιστολόγιο του Φάρου Κερατσινίου, 11 Απριλίου 2013. και με τον Κρόνο Αγίου Δημητρίου στους Τελικούς (58-56 νίκη εντός, 44-59 νίκη εκτός).«Αποτελέσματα Πλέι Οφ Κορασίδων ΕΣΚΑΝΑ: Προβάδισμα-θρίλερ για Ίκαρο!», άρθρο στον ιστότοπο WePlayBall.gr, 16 Απριλίου 2013.«Aποτελέσματα Κορασίδων ΕΣΚΑΝΑ: Πρωταθλητής ο Ίκαρος!», άρθρο στον ιστότοπο WePlayBall.gr, 19 Απριλίου 2013.«Πρωταθλητής στις κορασίδες ΕΣΚΑΝΑ ο Ίκαρος Καλλιθέας», άρθρο στον ιστότοπο BasketNet.gr, 18 Απριλίου 2013. Χάρις στην επιτυχία αυτή, η ομάδα της Καλλιθέας κλήθηκε να διαγωνιστεί στο Πανελλήνιο Πρωτάθλημα Κορασίδων που φιλοξενήθηκε στα Γρεβενά στα τέλη Ιουνίου 2013. Ανταγωνιστές της ήταν η Άμιλλα Τρίπολης, ο Άρης Θεσσαλονίκης, ο Αρίων Πτολεμαΐδας και η Ένωση Γαλατσίου.«Τζάμπολ στο Πανελλήνιο Κορασίδων στα Γρεβενά!», άρθρο στον ιστότοπο WePlayBall.gr, 25 Ιουνίου 2013. Στο τουρνουά ο Πρωτέας κατέλαβε τελικά την 1η θέση με 5 νίκες σε ισάριθμους αγώνες.«Αποτελέσματα Πανελληνίου Κορασίδων: Αήττητος πρωταθλητής με πολυβόλα ο Ίκαρος!», άρθρο στον ιστότοπο WePlayBall.gr, 30 Ιουνίου 2013.«Αήττητος πρωταθλητής ο Ίκαρος Καλλιθέας!», άρθρο στον ιστότοπο Gazzetta.gr, 30 Ιουνίου 2013. Πολυτιμότερη αθλητρια της διοργάνωσης ψηφίστηκε η αθλήτρια του Ικάρου Ευγενία Κολλάτου.«MVP η Κολλάτου, πέντε γκαρντ στην καλύτερη πεντάδα!», άρθρο στον ιστότοπο WePlayBall.gr, 30 Ιουνίου 2013.

Τον Απρίλιο του 2014 ανακοινώθηκε η ανάληψη των τμημάτων υποδομών του Γυμναστικού Συλλόγου (γυναίκες) από το τμήμα υποδομών της Αθλητικής Ένωσης (άνδρες) του Ικάρου Καλλιθέας.«Ανάληψη τμημάτων υποδομών του γυναικείου μπάσκετ του Γ.Σ. Ικάρου», ανακοίνωση στον επίσημο ιστότοπο της Α.Ε. Ίκαρος Καλλιθέας.

 Χρονολόγιο Ικάρου 

 Παραπομπές 

 Εξωτερικοί σύνδεσμοι 

 Γ.Σ. Ίκαρος Καλλιθέας, επίσημη ιστοσελίδα του συλλόγου.





Κατηγορία:Αθλητικοί σύλλογοι Αθήνας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις αθλητικών συλλόγων το 2012
Κατηγορία:Ιδρύσεις ομάδων καλαθοσφαίρισης το 2012